ananddey/assamese-wiki-corpus huggingface dataset:
গণতন্ত্ৰ

গণতন্ত্ৰ হ’ল কোনো ৰাষ্ট্ৰৰ (বা কোনো সংগঠনৰ) এনে এটি শাসন ব্যৱস্থা য'ত প্ৰত্যেক নাগৰিকৰ নীতি নিৰ্ধাৰণ বা চৰকাৰী প্ৰতিনিধি নিৰ্বাচনৰ ক্ষেত্ৰত সমান অধিকাৰ থাকে। গণতন্ত্ৰত আইন প্ৰস্তাৱনা, প্ৰণয়ণ আৰু প্ৰয়োগৰ ক্ষেত্ৰত সকলো নাগৰিকৰ অংশগ্ৰহণৰ সমান অধিকাৰ আছে যিটো সচৰাচৰ জনসাধাৰণৰ দ্বাৰা নিৰ্বাচিত প্ৰতিনিধিৰ মাধ্যমেৰে হয়। যদিও শব্দটি সাধাৰণতে ৰাজনৈতিক ৰাষ্ট্ৰৰ ক্ষেত্ৰত প্ৰয়োগ কৰা হয় যদিও অন্যান্য সংস্থা বা সংগঠনৰ ক্ষেত্ৰটো এইটো প্ৰযোজ্য।

উৎপত্তি

গণতন্ত্ৰ বা ডেমোক্ৰেচী শব্দটো আহিছে গ্ৰীক শব্দ ডেমোক্ৰেচিয়া (δημοκρατία)-ৰ পৰা, যাৰ অৰ্থ জনগণৰ শাসন। ডেমোচ মানে হ’ল জনগণ আৰু ক্ৰাটোচ মানে ক্ষমতা। খ্ৰীষ্টপূৰ্ব পঞ্চম শতিকামানৰ পৰাই গ্ৰীচ দেশত এই শব্দটিৰ ব্যৱহাৰ হৈ আহিছে।

সংজ্ঞা

আব্ৰাহাম লিংকনৰ মতে গণতন্ত্ৰ সংজ্ঞা, “গণতন্ত্ৰ হ'ল ৰাইজৰ দ্বাৰা, ৰাইজৰ হকে গঠিত, ৰাইজৰ চৰকাৰ।”

ইতিহাস

প্ৰায় আঢ়ৈহাজাৰ বছৰ আগতে বিশ্বৰ প্ৰথম গণতন্ত্ৰ সৃষ্টি হয় গ্ৰীচৰ নগৰ ৰাষ্ট্ৰ এথেন্সত। এথেন্সত গণতন্ত্ৰৰ সূচনা কৰিছিল ক্লেইস্থেনিছে ৫০৮-৫০৭ খ্ৰীষ্টপূৰ্বত। ক্লেইস্থেনিছক এথেনীয়ান গণতন্ত্ৰৰ পিতৃপুৰুষ হিচাপে জনা যায়।

বিশেষত্ব

আইনগত সমতা (legal equality), ৰাজনৈতিক স্বাধীনতা (political freedom), আইনৰ নীতি (rule of law)-ক গণতন্ত্ৰৰ মুখ্য বিশেষত্ব বুলি চিনাক্ত কৰা হৈছে। গণতন্ত্ৰত সকলো নাগৰিকেই আইনৰ চকুত সমান আৰু যিকোনো আইনী প্ৰক্ৰিয়াত সমান সুবিধা লাভ কৰিব।

ৰাজনীতি বিজ্ঞানী লেৰী ডায়মণ্ডৰ মতে গণতন্ত্ৰ চাৰিটা মূল অংশ থাকে:
এটা ৰাজনৈতিক ব্যৱস্থা যাৰ জৰিয়তে মুক্ত আৰু নিকা নিৰ্বাচন পদ্ধতিৰে চৰকাৰ বাছনি আৰু সলনি কৰিব পাৰি
নাগৰিকৰ দ্বাৰা ৰাজনীতি আৰু সাধাৰণ জীৱনত সক্ৰিয় অংশগ্ৰহণ
সকলো নাগৰিকৰ মানৱ অধিকাৰ সুৰক্ষিত ৰখা
সকলো নাগৰিকৰ ওপৰত সমানে প্ৰযোজ্য হোৱা এটা আইনী ব্যৱস্থা

তথ্য সংগ্ৰহ

শ্ৰেণী:ৰাজনীতি বিজ্ঞান
দিলশাদ আখতাৰ

দিলশাদ আখতাৰ (ইংৰাজী : Dilshad Akhtar) আছিল পঞ্জাবী লোক সংগীতৰ গায়িক। তাৰোপৰি তেওঁ বহুকেইখন পঞ্জাবী চলচ্চিত্ৰত কণ্ঠদান কৰিছে। চাৰিজন ভাই-ভনীৰ ভিতৰত দিলশাদ আছিল সৰু।
তেওঁৰ ভগ্নী মনপ্ৰীত আখতাৰো গায়িকা‌ আছিল।

দিলশাদ আখতাৰৰ জন্ম হৈছিল ভাৰতৰ পঞ্জাৱৰ শ্ৰীমুক্তসাৰ চাহিব জিলাৰ গিলজেৱালা গাঁৱত। তেওঁ ফৰিদকোটত সংগীত শিকিছিল। তেওঁ বহুতো ধৰ্মীয় গীতো গাইছিল। পাঞ্জাবী চলচ্চিত্ৰ তাৰকা বীৰেন্দ্ৰৰ মৃত্যুৰ পিছত দিলশাদে তেওঁক শ্ৰদ্ধাঞ্জলি জ্ঞাপন কৰি অতি আৱেগেৰে নাহিন ভুল্লানা বিচোড়া তীৰা, সাৰে দুখ ভুল্লা জাজান গীতটি গাই মানুহৰ চকুত চকুলো কঢ়িয়াই আনিছিল আৰু আজিও সেই গীতটোৱে বীৰেন্দ্ৰৰ স্মৃতি সতেজ কৰি তুলিছে।

১৯৯৬ চনৰ ২৮ জানুৱাৰীত গুৰদাসপুৰ জিলাৰ সিংপুৰা গাঁৱত এটা অনুষ্ঠানৰ সময়ত এজন আৰক্ষী বিষয়াই আখতাৰক হত্যা কৰে, যেতিয়া তেওঁ আৰক্ষী বিষয়াজনৰ পৰা এটা গীতৰ অনুৰোধ গ্ৰহণ কৰিবলৈ অস্বীকাৰ কৰে।

প্ৰসিদ্ধ গীত

মন ৱিচ্চ ৱসণৈ সজ্জণাং ৱে ৰহিনৈ, অক্ষীয়া তোঁ দূৰ
সানূং পৰদেশীয়া নূূঁ য়াদ কৰকে নী কাহনূঁ অত্থৰূ বহাউন্দী
চৰখা বোল পিয়া
মেৰে য়াৰ দী চৰচা গলী-গলী
কুংণ্ডা খোল বসঁন্তৰীএ
হুণ কিওঁ ৰোনী ঐঁ বিল্লো
দিল চোৰী হো গিয়া
ইহ তূঁম্বা মেৰী জান কুড়ে

তথ্যসূত্ৰ

শ্ৰেণী:ভাৰতীয় কণ্ঠশিল্পী
শ্ৰেণী:পঞ্জাবী ভাষাৰ কণ্ঠশিল্পী
সম্ৰাট অশোক

অশোক মৌৰ্য্য (৩০৪-২৩২ খ্ৰীষ্টপুৰ্ব) এজন প্ৰাচীন ভাৰতৰ মৌৰ্য সাম্ৰাজ্যৰ এজন শাসক আছিল। তেওঁক অশোক বা মহামতি অশোক হিচাপেও জনা যায়। ভাৰতৰ এজন অন্যতম শ্ৰেষ্ঠ শাসক হিচাপে প্ৰসিদ্ধ সম্ৰাট অশোকে ২৬৯-২৩২ খ্ৰীষ্টপূৰ্বলৈ প্ৰায় সমগ্ৰ ভাৰত উপমহাদেশতে শাসন কৰিছিল। তেওঁ সামৰিক শক্তিৰ দ্বাৰা সাম্ৰাজ্য বিস্তাৰৰ জৰিয়তে বৰ্তমানৰ ভাৰতবৰ্ষৰ প্ৰায়বোৰ ঠাই নিজৰ অধীনলৈ আনিছিল। তেওঁৰ সাম্ৰাজ্য প্ৰাচীন খোৰাচান, চিস্তান, বেলুচিস্তান ৰ পৰা আফগানিস্তানৰ হিন্দুকুশ পৰ্বতমালা হৈ পূবে বৰ্তমানৰ অসম আৰু বাংলাদেশলৈ বিস্তৃত আছিল, দক্ষিণে উত্তৰ কেৰালা আৰু অন্ধ্ৰ প্ৰদেশলৈ আছিল। তক্ষশীলা, উজ্জয়িনী আৰু পাটলিপুত্ৰ নামৰ তেওঁৰ সাম্ৰাজ্যৰ তিনিখন ৰাজধানী আছিল। বৌদ্ধ ধৰ্মৰ পৃষ্ঠপোষক হিচাপে তেওঁক প্ৰাচীন এছিয়াত বৌদ্ধ ধৰ্মৰ প্ৰসাৰত গুৰুত্বপূৰ্ণ ভূমিকা গ্ৰহণ কৰাৰ কৃতিত্ব দিয়া হয়।

টোকা

তথ্য সংগ্ৰহ

শ্ৰেণী:মৌৰ্য সাম্ৰাজ্য
শ্ৰেণী:অশোকৰ পৰিয়াল
শ্ৰেণী:সম্ৰাট অশোকৰ পত্নী
ৰাময়া (অভিনেত্ৰী)

দিব্য স্পন্দনা (; জন্ম: ২৯ নৱেম্বৰ ১৯৮২), পেছাগতভাৱে ৰাময়া নামেৰে পৰিচিত৷ তেওঁ এগৰাকী ভাৰতীয় অভিনেত্ৰী, প্ৰযোজক আৰু ৰাজনীতিবিদ। কৰ্ণাটকৰ মাণ্ড্যাৰ পৰা লোকসভাত সংসদ সদস্য হিচাপে তেওঁ কাৰ্যনিৰ্বাহ কৰিছিল। তেওঁ মূলতঃ কানাড়া ছবিত কাম কৰে, আৰু তামিল আৰু তেলেগু ছবিতো অভিনয় কৰিছে। ৰাময়াই দুটা ফিল্মফেয়াৰ এৱাৰ্ড চাউথ, এটা উদয়া বঁটা, আৰু এটা কৰ্ণাটক ৰাজ্যিক চলচ্চিত্ৰ বঁটা লাভ কৰিছে।

২০০৩ চনত কানাড়া ভাষাৰ ছবি অভিত অভিনয়ৰ জৰিয়তে তেওঁ আত্মপ্ৰকাশ কৰে৷ তেওঁ তামিল আৰু তেলেগু ছবিত কাম কৰি আহিছে যদিও কানাড়া চলচ্চিত্ৰ উদ্যোগত তেওঁৰ কামে তেওঁক অধিক মনোযোগ আকৰ্ষণ কৰিছিল। তেওঁ ক্ৰমে অমৃতাধৰে (২০০৫) আৰু তনানম তনানম (২০০৬)ৰ বাবে শ্ৰেষ্ঠ অভিনেত্ৰীৰ উদয়া বঁটা আৰু ফিল্মফেয়াৰ বঁটা লাভ কৰে। ২০১১ চনৰ ৰোমাণ্টিক-ড্ৰামা সঞ্জু ৱেডছ গীতাত তেওঁ নায়িকা হিচাপে অভিনয় কৰে৷ ইয়াৰ জৰিয়তে তেওঁ অধিক সমালোচনাত্মক সফলতা আৰু শ্ৰেষ্ঠ অভিনেত্ৰীৰ কৰ্ণাটক ৰাজ্যিক চলচ্চিত্ৰ বঁটা লাভ কৰে। ২০১১ চনৰ ব্লকবাষ্টাৰ ফেণ্টাচি ছবি কাটাৰী বীৰা সুৰসুন্দৰংগী আৰু ২০১৬ চনৰ মহাকাব্য-ফেণ্টাচি নাগাৰহাভুকে ধৰি অন্যান্য ব্যৱসায়িকভাৱে সফল ছবিতো অভিনয় কৰিছে। অভিনয়ৰ পৰা কিছু সময়ৰ বিৰতিৰ পিছত ২০২৩ চনত "এপলবক্স ষ্টুডিঅ'" বেনাৰত স্বাথি মুত্তিনা মালে হানিয়ে ছবি নিৰ্মাণ কৰি তেওঁ ছবিলৈ উভতি আহে।

তেওঁ ২০১২ চনত ভাৰতীয় জাতীয় কংগ্ৰেছৰ যুৱ শাখাৰ সদস্য হিচাপে যোগদান কৰিছিল৷ পিছলৈ ২০১৩ চনৰ উপ-নিৰ্বাচনত তেওঁ কৰ্ণাটকৰ মাণ্ডিয়া সমষ্টিৰ সংসদ সদস্য হিচাপে জয়ী হয়, কিন্তু পিছৰ বছৰত সাধাৰণ নিৰ্বাচনত পৰাস্ত হয়।

প্ৰাৰম্ভিক জীৱন

১৯৮২ চনৰ ২৯ নৱেম্বৰত কৰ্ণাটকৰ বাংগালুৰুত ৰাময়াৰ জন্ম হৈছিল। তেওঁৰ মাক-দেউতাক আছিল মাণ্ডিয়াৰ৷ মাতৃ ৰঞ্জিতা কৰ্ণাটকৰ কংগ্ৰেছ দলৰ জ্যেষ্ঠ সদস্য হোৱাৰ বিপৰীতে তেওঁৰ পোষক পিতৃ আৰ টি নাৰায়ণ আছিল এজন উদ্যোগপতি। পাঁচ বছৰ বয়সৰ পৰাই পিতৃয়ে তেওঁক লালন-পালন কৰিছিল আৰু ২০১৩ চনত পিতৃৰ মৃত্যু হয়। ২০০৪ চনত ৰাময়াই ৰাজনীতিবিদ তথা কৰ্ণাটকৰ প্ৰাক্তন মুখ্যমন্ত্ৰী এছ এম কৃষ্ণৰ নাতিনী বুলি দাবী কৰিছিল।

ৰাম্যই চেন্নাইৰ ছেক্ৰেড হাৰ্ট স্কুল (চাৰ্চ পাৰ্ক) আৰু উটিৰ আৱাসিক বিদ্যালয় ছেইণ্ট হিল্ডাছ স্কুলত স্কুলীয়া শিক্ষা গ্ৰহণ কৰিছিল।. মডেলিঙৰ কেৰিয়াৰ গঢ়াৰ লগতে বেংগালুৰুৰ ছেইণ্ট জোচেফ কলেজ অৱ কমাৰ্চৰ পৰা বাণিজ্য শাখাত স্নাতক ডিগ্ৰী লাভ কৰি মুম্বাইস্থিত শীতল ডিজাইনাৰ ষ্টুডিঅ’ত যোগদান কৰাৰ আশা কৰিছিল।

ৰাম্যই ৰেম্প শ্ব'ত অংশগ্ৰহণ কৰিছিল আৰু ২০০১ চনত মিছ কাউণ্ট্ৰী ক্লাবৰ মুকুট পিন্ধিছিল। এই সময়ছোৱাতে তেওঁলৈ চলচ্চিত্ৰৰ প্ৰস্তাৱ আহিছিল আৰু অভি ছবিত পুনীথ ৰাজকুমাৰৰ বিপৰীতে অভিনয় কৰাৰ আগতে তেওঁ নিনাগাগী, ডম্বী আৰু আপ্পুৰ বাবে বিবেচনা কৰা হৈছিল। ইয়াতেই ছবিখনৰ প্ৰযোজক পাৰ্বতম্মা ৰাজকুমাৰে তেওঁক পৰ্দাৰ নাম ৰাময়া দিছিল।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:চলচ্চিত্ৰ প্ৰযোজক
শ্ৰেণী:কানাড়া চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:দাক্ষিণাত্যৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:কৰ্ণাটকৰ ব্যক্তি
শ্ৰেণী:ফিল্মফেয়াৰ বঁটা দক্ষিণ বিজয়ী
অসমত ব্যৱহৃত পতংগ খাদ্য

পতংগখাদক ৰ ৰূপত দেশৰ অন্যান্য প্ৰান্তৰ লগতে, উত্তৰ-পূৰ্বাঞ্চলৰ জৈৱ বৈচিত্ৰ্যত চহকী অসম, অৰুণাচল প্ৰদেশ, মণিপুৰ, মিজোৰাম, নাগালেণ্ড, ত্ৰিপুৰা, মেঘালয় আৰু ছিকিম; এই অঞ্চলত বাস কৰা মানুহে লিংকৰি, জেৱাংকৰি নাইবা মেজাংকৰি, উঁই, পাইন বিছা, এৰিপলু, আমৰলি পৰুৱা, মৌ-মাখি আৰু বৰলক খাদ্য হিচাপে ব্যৱহাৰ কৰা পৰিলক্ষিত হয়।

অসমত খাদ্যৰূপত ব্যৱহৃত কিছুমান পতংগ প্ৰজাতি

আমৰলি পৰুৱা

আমৰলি পৰুৱা (Oecophylla smaragdina): আমৰলি পৰুৱাৰ কণী আৰু অপত্য পলুবোৰ সংগ্ৰহ কৰি তেলত দি পিয়াঁজৰ সৈতে ভাজি পৰিবেশন কৰা হয়। জনবিশ্বাসমতে, গৰু বিহুৰ দিনাখন আমৰলি পৰুৱা খালে বছৰটোলৈ মানুহে সু-স্বাস্থ্য পোৱাৰ উপৰিও সৰুআইকে ধৰি অন্যান্য ৰোগৰ প্ৰতিৰোধ ক্ষমতা লাভ কৰে।

ব্যৱহাৰিতা আৰু বৈজ্ঞানিক দৃষ্টভঙ্গী

পৃথিৱীৰ জনসংখ্যা দ্ৰুতগতিত বাঢ়িবলৈ ধৰিছে, যদিও সেই অনুপাতে উচ্চগুণ সম্পন্ন প্ৰ’টিনযুক্ত খাদ্যৰ উৎপাদন বৃদ্ধি হোৱা নাই। যাৰ ফলত এদিন হয়তো মানুহৰ খাদ্যস্বৰূপে পতংগ, মানুহৰ দৈনন্দিন আহাৰৰ তালিকাৰ ভিতৰত সোমাই পৰিব বুলি বৈজ্ঞানিক সকলে মত পোষণ কৰিছে। প্ৰায় বৰ্গৰ পতংগই অধিক গুণজাত প্ৰ’টিনৰ ভঁৰাল, সেয়ে এইবোৰক খাদ্যৰূপত ব্যৱহাৰ কৰা হয়। কিছুমান পতংগই বিষাক্ত ৰেচন দ্ৰব্য বৰ্জন কৰে, কিছুমানে এলাৰ্জিকাৰক পদাৰ্থ সৃষ্টি কৰে, আনহাতে কিছুমানে ৰোগৰ বাহক হিচাপেও ক্ৰিয়া কৰে। সেই পতংগক খাদ্য হিচাপে ব্যৱহাৰ কৰাৰ আগতে সতৰ্কতা অৱলম্বণ কৰা প্ৰয়োজন। জৈৱবৈচিত্ৰ্য্যৰ অন্যতম কিছুমান পতংগ, বিশেষকৈ আমৰলি পৰুৱা আৰু বৰলৰ বাহ আদিৰ নিৰ্বিচাৰ ধ্বংসৰ ফলত এনে প্ৰজাতি বিলুপ্ত হোৱাৰ সম্ভাৱনাও নথকা নহয়। এনে পতংগ সহজে ঘৰুৱাভাবে উৎপাদন আৰু বংশ বিস্তাৰৰ বাবে উন্নত প্ৰযুক্তি প্ৰয়োগ কৰিব পাৰি।

তথ্যসূত্ৰ

বাহ্যিক সংযোগ

Entomophagy (ইংৰাজী ৱিকিপডিয়াত)

"Man Bites Insect" by Sam Nejame New York Times Sunday Magazine February 10, 2008:

"Girl Meets Bug" - Daniella Martin
Marcel Dicke. "Why not eat insects?", TEDxAmsterdam. Retrieved 12 March 2011.

শ্ৰেণী:প্ৰাণীবিজ্ঞান সম্পৰ্কীয় তালিকা আৰু প্ৰবন্ধ
শ্ৰেণী:অসমৰ খাদ্য
শ্ৰেণী:মাংস
শ্ৰেণী:খাদ্য
সুশান্ত সিং ৰাজপুত

সুশান্ত সিং ৰাজপুত (২১ জানুৱাৰী ১৯৮৬ – ১৪ জুন ২০২০) হিন্দী চিনেমাৰ কামৰ বাবে পৰিচিত এজন ভাৰতীয় অভিনেতা। তেওঁ কেইবাখনো ব্যৱসায়িকভাৱে সফল হিন্দী ছবি যেনে এম. ধোনী: দ্য আনটল্ড ষ্ট'ৰী (২০১৬), কেদাৰনাথ (২০১৮) আৰু ছীচোৰে (২০১৯)। চলচ্চিত্ৰ জগতলৈ আগবঢ়োৱা অৱদানৰ বাবে তেওঁ স্ক্ৰীণ এৱাৰ্ড লাভ কৰাৰ লগতে তিনিবাৰকৈ ফিল্মফেয়াৰ বঁটাৰ বাবে মনোনীত হয়।

উদ্ধৃতি

ইয়াৰ অৰ্থ একো নাই; ইয়াৰ অৰ্থ মাথোঁ অধিক দায়িত্ব। যদি আপুনি মোক সোধে, আমোদৰ প্ৰসংগৰ ক্ষেত্ৰত, তেন্তে ই বহুত আমোদজনক। মোৰ অনুৰাগ বিভিন্ন। বৰ্তমান, মোৰ নটা অনুৰাগ আছে। তাৰে এটা হৈছে অভিনয়।
উৎস: পূৰ্বতে নজনাকৈ তাৰকা হৈ পৰাৰ সন্দৰ্ভত মেনছ ৰ্ৱল্ডৰ প্ৰতিনিধিক দিয়া এক সাক্ষাৎকাৰ

বাহ্যিক সংযোগ

শ্ৰেণী:ভাৰতীয় অভিনেতা
শ্ৰেণী:মৃত ব্যক্তি
মুথৈয়া ভণিতা

মুথৈয়া ভণিতা এগৰাকী ভাৰতীয় ইলেকট্ৰনিক্স চিষ্টেম অভিযন্তা। তেওঁ ভাৰতীয় মহাকাশ গৱেষণা সংস্থাৰ এগৰাকী বিজ্ঞানী। তেওঁ ভাৰতীয় মহাকাশ গৱেষণা সংস্থাৰে অধীনৰ কেইবাটাও কৃত্ৰিম উপগ্ৰহৰ প্ৰকল্পক নেতৃত্ব বহন কৰিছে। তেওঁ চন্দ্ৰযান-১ ৰ পিছত ভাৰতৰ দ্বিতীয়টো চন্দ্ৰ অভিযান চন্দ্ৰযান-২ৰ প্ৰকল্প সঞ্চালক আছিল।

প্ৰাৰম্ভিক জীৱন আৰু শিক্ষা

ভাৰতৰ তামিলনাডু ৰাজ্যৰ ৰাজধানী চেন্নাইত মুথৈয়া ভণিতাৰ জন্ম হৈছিল। তেওঁ প্ৰথমতে এগৰাকী ডিজাইন অভিযন্তা হিচাপে প্ৰশিক্ষিত হৈছিল। তেওঁ কলেজ অফ ইঞ্জিনিয়াৰিং, গুইণ্ডেৰ পৰা অভিযান্ত্ৰিক বিভাগৰ স্নাতক ডিগ্ৰী লাভ কৰিছিল।

কৰ্ম জীৱন

মুথৈয়া ভণিতা তিনি দশক জুৰি ভাৰতীয় মহাকাশ গৱেষণা সংস্থাৰ লগত জড়িত হৈ আছে। তেওঁ ২০১৩ চনৰ মংগল গ্ৰহলৈ ভাৰতৰ প্ৰথম অভিযান মংগলযানৰ লগতো জড়িত আছিল। চন্দ্ৰযান-১ৰ সঞ্চালক ডঃ মাইলস্বামী আন্নাদুৰাইয়ে তেওঁৰ ডেটা হেণ্ডেলিঙ, টীম মেনেজমেণ্ট আৰু সমস্যা সমাধান কৰিব পৰা দক্ষতাৰ বাবে এই পদবীৰ বাবে উপযুক্ত বুলিছিল আৰু এই পদবী গ্ৰহণ কৰিবলৈ তেওঁক মান্তি কৰাইছিল। ২০১৯ চনৰ ২২ জুলাই তাৰিখে সফল ভাবে চন্দ্ৰযান-২ উৎক্ষেপন কৰা হৈছিল।

তথ্য উৎস

বাহ্যিক সংযোগ

চন্দ্ৰযান-২ৰ চৰকাৰী ৱেবচাইট

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় বিজ্ঞানী
শ্ৰেণী:ভাৰতীয় মহিলা অভিযন্তা
শ্ৰেণী:ভাৰতীয় মহিলা বিজ্ঞানী
শ্ৰেণী:বিংশ শতিকাৰ ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় অভিযন্তা
শ্ৰেণী:একবিংশ শতিকাৰ ভাৰতীয় বিজ্ঞানী
শ্ৰেণী:একবিংশ শতিকাৰ ভাৰতীয় অভিযন্তা
মোৰ যৌৱনৰ ৰামধেনু

মোৰ যৌৱনৰ ৰামধেনু হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন গল্প সংকলন য'ত মাজে মাজে কবিতাও আছে। কিতাপখন প্ৰকাশ কৰিছে বনলতা প্ৰকাশনে। লেখকে কিতাপখন উছৰ্গা কৰিছে সাহিত্য আৰু সংস্কৃতিৰ সীমান্তহীন বিশ্বৰ নাগৰিক, সুশীল আৰু সজ্জন উষাৰঞ্জন ভট্টাচাৰ্য্যলৈ। ২০০৯ চনৰ ডিচেম্বৰ মাহত প্ৰথম প্ৰকাশ হোৱা এই গ্ৰন্থখনত উল্লেখ থকা গল্পসমূহ বীৰেন্দ্ৰকুমাৰ ভট্টাচাৰ্যৰ সম্পাদনাত ১৯৫২ চনত নৱ-জন্ম লাভ কৰা ৰামধেনু আলোচনীত প্ৰকাশিত। সেই সময়ত লেখক বৰগোহাঞিৰ বয়স আছিল ২০ বছৰ।

বিৱৰণ

কিতাপখনৰ আৰম্ভণিতে লেখকে উল্লেখ কৰিছে যে ৰামধেনু আলোচনীৰ পাতত প্ৰকাশিত সংৰক্ষণযোগ্য বুলি ভবা লেখাসমূহ অন্যান্য সংকলনত অন্তৰ্ভুক্ত কৰি এইখনত থকা গল্পসমূহ কিম্বা কবিতাসমূহৰ অধিকাংশৰ কথা তেওঁ পাহৰি পেলাইছিল। সেই লেখাবোৰ প্ৰকাশ কৰাৰো তেওঁৰ আছিল প্ৰৱল অনিচ্ছা। তেওঁৰ নিজৰ ভাষাত,"বাকী যিবোৰ লেখা পুৰণি 'ৰামধেনু'ৰ পাতত লুকাই আছিল আৰু যিবোৰ লেখা এতিয়াহে মোৰ চকুত পৰিছে সেই লেখাবোৰৰ বিষয়ে-বিশেষকৈ গল্পকেইটাৰ বিষয়ে-মই ইমান বেছি লজ্জিত সেইবোৰ পুৰি ছাই কৰি পেলাবলৈ মন যায়। কিন্তু সেই লেখাবোৰ জ্বলাই দিয়াৰ পৰিৱৰ্তে এতিয়া 'বনলতা'ৰ অনন্ত হাজৰিকাই সেই গোটেইবোৰ লেখাক একত্ৰিত কৰি এই কিতাপখন কৰিছে। এই লেখাবোৰ পঢ়ি পাঠকে মোৰ লেখক-জীৱনৰ প্ৰস্তুতি-পৰ্বৰ এটা চকা-মকা আভাস হয়তো পাব পাৰে।"
২২ টা কবিতা,২ টা প্ৰবন্ধ আৰু ১৬ টা গল্প সমৃদ্ধ কিতাপখন আৰম্ভ হৈছে কবিতাৰে আৰু শেষো হৈছে কবিতাৰেই। প্ৰথমটো কবিতা 'অৰণ্য' আৰু শেষৰটো 'শৰৎ'। অৰণ্যৰ পিছতে আছে 'ভিনচেণ্ট্‌ ভ্যান গোঘ' কবিতাটো আৰু তৃতীয় অধ্যায়টো হৈছে 'আধুনিক অসমীয়া কবিতা' শীৰ্ষক এটা প্ৰবন্ধ। একেৰাহে কবিতা বা গল্প নিদি কবিতাৰ মাজে মাজে গল্পসমূহ দিয়া আছে। কিতাপখনত সন্নিৱিষ্ট বাকীকেইটা কবিতা হ'ল, 'মহানগৰ','সাপ','মধুচন্দ্ৰিকা','চিগাৰেট', 'দুটি কবিতা', 'নৱকান্ত বৰুৱালৈ মুকলি চিঠি', 'আশ্ৰয়', 'ৰাধা', 'ওফেলিয়া', 'হৈমন্তী', 'সাতজন বুঢ়া মানুহ', 'বহুত দিনৰ পাছত', 'শৰতৰ দিন', 'এড্‌ইন মূইৰৰ শেষ কবিতা', 'গুৱাহাটী', 'জননীৰ সন্ধানত এজন ডেকা মানুহ', 'কেইজনীমান বুঢ়ী তিৰোতা', 'অৰ্জ্জুনৰ বিশ্বৰূপ দৰ্শন' আৰু 'জীৱনৰ সন্ধানত এজন ডেকা মানুহ'।
গল্পকেইটা হৈছে,'বৰষুণ', 'মহাশ্বেতাৰ বিয়া', 'এটি ডিটেক্‌টিভ্‌ গল্প', 'জনদিয়েক অসমীয়া কবি', 'পৰ্দ্দা', 'আশ্ৰয়', 'কৃতজ্ঞতা', 'চিকাৰ', 'সমাধান', 'নৰকত বসন্ত', 'ন-পঢ়ুৱৈৰ দৃষ্টিভংগীত বেজবৰুৱা','অসুখ', 'সমকালীন অসমীয়া চুটি গল্প', 'ইস্মাইল শেখৰ সন্ধানত','এটা নতুন ভিক্ষাৰী' আৰু 'যৌৱন'। কিতাপখনত থকা আনটো প্ৰবন্ধ 'শ্ৰীকৃষ্ণৰ উপাখ্যান' অনুবাদমূলক। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

তথ্যৰ উৎস

লগতে চাওক

আত্ম দীপো ভৱ
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
কন্যা (ৰাশি)

কন্যা ৰাশি হৈছে ষষ্ঠ জ্যোতিষচিহ্ন। ই কন্যা নক্ষত্ৰমণ্ডলৰ পৰা উদ্ভৱ হোৱা ৰাশি। সৌৰবন্ধনীৰ ১৫০°-১৮০° ইক্লিপ্টিক দ্ৰাঘিমাংশলৈ এই ৰাশি বিস্তৃত। গ্ৰীষ্মমণ্ডলীয় ৰাশিৰ অধীনত (পশ্চিমীয়া জ্যোতিষশাস্ত্ৰত সচৰাচৰ ব্যৱহৃত) সূৰ্যই এই চিহ্নত গড়ে ২৩ আগষ্টৰ পৰা ২২ ছেপ্টেম্বৰলৈ পৰিবহণ কৰে। পাৰ্শ্বীয় ৰাশিৰ অধীনত (হিন্দু জ্যোতিষশাস্ত্ৰত সচৰাচৰ ব্যৱহৃত হয়) সূৰ্য প্ৰায় ১৬ ছেপ্টেম্বৰৰ পৰা ৩০অক্টোবৰলৈ কন্যা ৰাশিত অৱস্থান কৰে। ৰাশি তন্ত্ৰৰ ওপৰত নিৰ্ভৰ কৰি কন্যা ৰাশিৰ প্ৰভাৱত জন্ম গ্ৰহণ কৰা কাৰোবাৰ ৰাশি সেয়ে কন্যা বুলি কোৱা হ'ব পাৰে। কন্যা ৰাশিৰ প্ৰতীকটো অষ্ট্ৰিয়াৰ ওপৰত আধাৰিত। গ্ৰীক পৌৰাণিক আখ্যান অনুসৰি, ৰূপালী যুগৰ শেষত পৃথিৱী ত্যাগ কৰি অলিম্পাছলৈ পলাই যোৱা তেওঁ আছিল অন্তিম গৰাকী অমৰ গ্ৰীক দেৱতা। সেয়েহে পৃথিৱীৰ সৈতে এই চিহ্নৰ সম্পৰ্ক বিৰাজমান।

উৎস

বিভিন্ন পৌৰাণিক আখ্যান অনুসৰি কন্যা ৰাশিৰ উৎপত্তি কাহিনী ভিন্ন। সিংহভাগ আখ্যানে সাধাৰণতে কন্যা ৰাশিক ঘেঁ‌হুৰ সৈতে সম্পৰ্কিত এগৰাকী কুমাৰী হিচাপে চিহ্নিত কৰে। গ্ৰীক আৰু ৰোমান আখ্যানে এই তাৰকামণ্ডলীক শস্য চপোৱাৰ গ্ৰীক দেৱী ডিমিটাৰ বা তেওঁৰ জীয়ৰী পাতালপুৰীৰ ৰাণী পাৰ্চিফোনিৰ সৈতে সম্পৰ্ক দৰ্শায়।পাৰ্থেনাছৰ (গ্ৰীক ভাষাত কুমাৰী) আখ্যানত কন্যা নক্ষত্ৰৰ আৱিৰ্ভাৱ কিদৰে হৈছিল তাক কোৱা হৈছে।

তথ্যসূত্ৰ

বাহ্যিক সংযোগ

Longitude of Sun, apparent geocentric ecliptic of date, interpolated to find time of crossing 0°, 30°....

শ্ৰেণী:ৰাশি
মণি ৰাণী দাস

মণি ৰাণী দাস এগৰাকী বাংলাদেশী দলিত অধিকাৰ কৰ্মী। দলিত মহিলাৰ অধিকাৰৰ পোষকতা আৰু বাংলাদেশৰ ৰাষ্ট্ৰীয় মানৱ অধিকাৰ আয়োগত কাৰ্যনিৰ্বাহ কৰা তেওঁক প্ৰথমজন দলিত মহিলা হিচাপে নিযুক্তি পোৱা মহিলা হিচাপে জনা যায়। ইয়াৰ উপৰি তেওঁ দলিত-অধিকাৰ সক্ৰিয়তাৰ বাবে ঢাকাস্থিত দলিত মহিলা মঞ্চ (DWF)ৰ সমন্বয়ক আৰু প্ৰতিষ্ঠাপক। ২০১০ চনত ডি ডব্লিউ এফৰ হৈ তেওঁক ৱান ৱৰ্ল্ড একচন/ষ্টাৰনবাৰ্গ বঁটাৰে সন্মানিত কৰা হয়।

প্ৰাথমিক জীৱন আৰু পটভূমি

তেওঁ বাংলাদেশৰ ঢাকাৰ "চাফাই কৰ্মী কলনী"ত জন্মগ্ৰহণ কৰি ৰাজপথ চাফাই কৰ্মী আৰু ঘৰুৱা শ্ৰমিকৰ বিচ্ছিন্ন সম্প্ৰদায়ৰ এক পৰিয়ালত ডাঙৰ-দীঘল হয়। দলিত সম্প্ৰদায়ৰ সদস্য হিচাপে তেওঁ উল্লেখযোগ্য বৈষম্যৰ সম্মুখীন হৈছিল। তেওঁ নিজৰ সমাজৰ প্ৰথম ছোৱালী আছিল যিয়ে স্কুললৈ গৈছিল যদিও শিক্ষা সম্পূৰ্ণ কৰিব পৰা নাছিল।

সক্ৰিয়তা

মণি ৰাণী দাস দুটা দশকৰো অধিক সময় ধৰি বাংলাদেশ দলিত আৰু বৰ্ধিত অধিকাৰ আন্দোলনৰ (বিডিইআৰএম)ৰ কৰ্মী হিচাপে কাম কৰি আহিছে, য’ত তেওঁ স্থানীয় মহিলাসকলক দলিত অধিকাৰ আন্দোলনত যোগদান কৰিবলৈ সংগঠিত কৰাৰ বাবে কাম কৰি আহিছে।
বাংলাদেশৰ ভৱিষ্যত প্ৰজন্মৰ দলিতসকলৰ পৰিস্থিতি উন্নত কৰাৰ ইচ্ছাই তেওঁৰ সক্ৰিয়তাক পৰিচালিত কৰে।

দলিত মহিলা মঞ্চ

মণি ৰাণী দাসে ২০০৬ চনত দলিত মহিলা মঞ্চ (DWF)ৰ সহ-প্ৰতিষ্ঠা কৰে। তাতেই তেওঁ বৰ্তমান সভানেত্ৰী আৰু সমন্বয়ক হিচাপে কাম কৰি আছে। এই সংস্থাটোৱে মধ্য ঢাকাৰ দলিত উপনিৱেশসমূহৰ এটাত ভিত্তি কৰি দলিত মহিলাসকলক নেটৱৰ্কিং আৰু সামাজিক উত্থানৰ সুযোগ প্ৰদান কৰে।

তথ্যসূত্ৰ

শ্ৰেণী:দলিত মহিলা
শ্ৰেণী:বাংলাদেশৰ ব্যক্তি
শ্ৰেণী:সমাজকৰ্মী
মংগল সূত্ৰ

মংগল সূত্ৰ হিন্দু সংস্কৃতিত বিশেষকৈ ভাৰতীয় উপমহাদেশত প্ৰচলিত বিবাহিত মহিলাসকলে ডিঙিত পৰিধান কৰা পৱিত্ৰ অলংকাৰ। হিন্দু ৰীতি-নীতিৰে কৰোৱা বিবাহত দৰায়ে কইনাক মংগল সূত্ৰ পৰিধান কৰায়। বিবাহিত সধৱা তিৰোতায়ে গোটেই জীৱন মংগল সূত্ৰ পৰিধান কৰে। মংগল সূত্ৰ পিন্ধোৱাৰ ৰীতি প্ৰাচীন গ্ৰন্থ মনুস্মৃতিত 'মাংগল্যধাৰণ' হিচাপে বৰ্ণনা কৰা হৈছে। মংগল সূত্ৰ আৰু সেন্দূৰ বিবাহিত হিন্দু মহিলাৰ পৰিচয় বাহক।

নামৰ উৎপত্তি

সংস্কৃত ভাষাৰ শব্দ 'মংগল' মানে হৈছে কল্যাণ বা শুভ আৰু 'সূত্ৰ' মানে হৈছে সূতা। মংগল সূত্ৰৰ প্ৰচলন খ্ৰীষ্টীয় ৬ষ্ঠ শতিকা পৰা আৰম্ভ হৈছে বুলি অনুমান কৰা হয়। আন পুৰুষ আৰু অশুভ আত্মাৰ পৰা সুৰক্ষাৰ বাবে কইনাৰ ডিঙিৰ চাৰিওফালে এডাল হালধীয়া সূতা বান্ধি দিয়া হৈছিল।

বৰ্ণনা

মংগল সূত্ৰৰ আক্ষৰিক অৰ্থ হৈছে 'এডাল শুভ সূতা'। ইয়াক মহিলা সকলে ডিঙিত পৰিধান কৰে। পাৰম্পৰিক মংগল সূত্ৰ সাধাৰণতে হালধিৰে প্ৰস্তুত কৰা হালধীয়া সূতাৰ পৰা ক'লা মণিৰে সৈতে এডাল হাৰ। কেতিয়াবা আঞ্চলিক তাৰতম্যৰ ওপৰত নিৰ্ভৰ কৰি মংগল সূত্ৰত সোণ, বগা বা ৰঙা মণি যোগ কৰা হয়। ই মহিলাসকলে পিন্ধা বিবাহৰ প্ৰতীক। মংগল সূত্ৰ মূল দুটা অংশ থাকে মণিৰে সৈতে হাৰ আৰু হাৰৰ মাজত ওলমি থকা এটা দোল। মংগল সূত্ৰৰ ক'লা মণি অপায়-অমংগল, অশুভ শক্তি দূৰ কৰাৰ প্ৰতীক। আনহাতে হালধিৰ বা সোণৰ হালধীয়া ৰং শুভ আৰু আনন্দৰ প্ৰতীক।

ভাৰতৰ ৰাজ্যসমূহত স্থানীয় ভাবে বিভিন্ন প্ৰকাৰৰ মংগল সূত্ৰ দেখা যায় যদিও সাধাৰণতে উত্তৰ-পূৰ্বাঞ্চল আৰু জনজাতীয় অধ্যুষিত অঞ্চলত ইয়াৰ প্ৰচলন কম। ভাৰতৰ লগতে নেপাল আৰু শ্ৰীলংকাত ইয়াৰ প্ৰচলন আছে। প্ৰবাসী ভাৰতীয় সকলে বৰ্তমান ইয়াক বিশ্বৰ বিভিন্ন দেশলৈ প্ৰসাৰিত কৰিছে। আধুনিক শৈলী আৰু ফেশ্বনৰ প্ৰভাৱত ইয়াৰ পাৰম্পৰিক ডিজাইনৰ কিছু পৰিমাণে সাল-সলনি ঘটিছে। দক্ষিণ ভাৰতৰ খ্ৰীষ্টান সকলেও মংগল সূত্ৰ পৰিধান কৰা দেখা যায়।

তাৎপৰ্য

মংগল সূত্ৰৰ তাৎপৰ্য আদি শংকৰে তেওঁৰ বিখ্যাত গ্ৰন্থ 'সৌন্দৰ্য লাহৰী'ত বৰ্ণনা কৰিছে। হিন্দু পৰম্পৰা অনুসৰি মংগল সূত্ৰ স্বামীৰ দীৰ্ঘ জীৱনৰ বাবে পিন্ধা হয়। ধৰ্মীয় ৰীতি-নীতি আৰু সামাজিক প্ৰত্যাশাৰ অনুসৰি বিবাহিত মহিলাসকলে গোটেই জীৱন মংগল সূত্ৰ পিন্ধিব লাগে বিশ্বাস কৰা হয় যে এই অনুশীলনে তেওঁৰ স্বামীৰ মংগল বৃদ্ধি কৰে। ই সধৱা তিৰোতাৰ প্ৰতীক। মংগল সূত্ৰৰ লগত ঠাইভেদে বিভিন্ন ৰীতি নীতি জড়িত হৈ আছে।

চিত্ৰ বিথিকা

তথ্য উৎস

শ্ৰেণী:ভাৰতৰ সংস্কৃতি
শ্ৰেণী:হিন্দু ধৰ্ম
শ্ৰেণী:অলংকাৰ
শ্ৰেণী:বিবাহ
দাঁতিপাৰৰ মানুহ

দাঁতিপাৰৰ মানুহ উপন্যাসখন মামাং দাইৰ ইংৰাজী উপন্যাস The Legends of Pensamৰ অসমীয়া অনুবাদ। মূল ইংৰাজী ভাষাত উপন্যাসখনৰ লেখক হৈছে অৰুণাচল প্ৰদেশৰ ঔপন্যাসিক মামাং দাই। এই উপন্যাসখন অসমীয়ালৈ অনুবাদ কৰিছে অসমীয়া সাহিত্যিক পৰী হিলৈদাৰীয়ে। এই অনূদিত উপন্যাসখন প্ৰথম প্ৰকাশ হৈছিল ডিচেম্বৰ ২০১৫ চনত। এই উপন্যাসখনৰ বাবে পৰী হিলৈদাৰীক ২০২১ চনৰ সাহিত্য অকাডেমিৰ অনুবাদ বঁটা প্ৰদান কৰা হয়।

কাহিনীৰ সাৰাংশ

তথ্য সংগ্ৰহ

শ্ৰেণী:অসমীয়া উপন্যাস
নবীকৰণীয় শক্তি

পুনৰ নৱীকৰণযোগ্য শক্তি (বা সেউজ শক্তি) হৈছে এনে শক্তি যি পুনৰ নৱীকৰণযোগ্য প্ৰাকৃতিক উৎসৰ পৰা আহে, আৰু যিবোৰ মানুহৰ জীৱনকালত পুনৰ উৎপন্ন হ’ব পাৰে। আটাইতকৈ বেছিভাগ ব্যৱহৃত পুনৰ নৱীকৰণযোগ্য শক্তি হৈছে সৌৰ শক্তি, বতাহ শক্তি আৰু জলবিদ্যুৎ শক্তি। জৈৱ শক্তি আৰু ভূ-তাপীয় শক্তিও কিছুমান দেশত গুৰুত্বপূৰ্ণ। কিছুমানে নিউক্লিয়াৰ শক্তিকো পুনৰ নৱীকৰণযোগ্য বুলি গণ্য কৰে, যদিও এই বিষয়ে বিতৰ্ক আছে, কাৰণ নিউক্লিয়াৰ শক্তিৰ বাবে ইউৰেনিয়াম খনন কৰিব লাগে, যি নৱীকৰণযোগ্য নহয়। পুনৰ নৱীকৰণযোগ্য শক্তি সৰু বা ডাঙৰ প্ৰকল্প হিচাপে ব্যৱহাৰ কৰিব পাৰি, আৰু এইবোৰ নগৰ আৰু গাঁও-উভয় অঞ্চলতে উপযোগী। এই শক্তি প্ৰায়ে বিদ্যুৎকৰণৰ সৈতে একেলগে ব্যৱহৃত হয়, যাৰ বহুতো লাভ আছে: বিদ্যুতে উত্তাপ স্থানান্তৰ কৰিব পাৰে আৰু বৈদ্যুতিক বাহন সচল কৰিব পাৰে, লগতে ইয়াৰ ব্যৱহাৰ স্থানত কোনো প্ৰদূষণ নোহোৱা হয়।

পৰিবৰ্তনশীল পুনৰ নৱীকৰণযোগ্য শক্তি হৈছে এনে উৎস, যিবোৰৰ উৎপাদন স্বাভাৱিকভাৱে পাৰ্থক্য ঘটে — যেনে বতাহ (বায়ু) আৰু সৌৰ শক্তি। আনহাতে, নিয়ন্ত্ৰণযোগ্য পুনৰ নৱীকৰণযোগ্য উৎসবোৰত বান্ধযুক্ত জলবিদ্যুৎ, জৈৱ শক্তি আৰু ভূ-তাপীয় শক্তি আছে।

যোৱা ৩০ বছৰত এই শক্তি ব্যৱস্থাসমূহ অধিক কাৰ্যকৰী আৰু কম খৰচী হৈছে। বৰ্তমান সৰ্বাধিক নতুন বিদ্যুৎ উৎপাদনৰ ক্ষমতা পুনৰ নৱীকৰণযোগ্য উৎসৰ পৰা আহে। অধিকাংশ দেশত সৌৰ ফটোভল্টেইক অথবা স্থলভাগৰ বতাহ শক্তি নতুন বিদ্যুৎ স্থাপনাৰ বাবে আটাইতকৈ কম খৰচী বিকল্প। ২০১১ ৰ পৰা ২০২১লৈ, বিশ্বজুৰি বিদ্যুৎ যোগানত পুনৰ নৱীকৰণযোগ্য শক্তিৰ অংশ ২০% ৰ পৰা ২৮% লৈ বৃদ্ধি পাইছে। তাৰে ভিতৰত সৌৰ আৰু বতাহ শক্তি ২% ৰ পৰা ১০% লৈ বৃদ্ধি পাইছে। একেধৰণে, অপ্ৰাকৃতিক শক্তি ব্যৱহাৰ ৬৮% ৰ পৰা ৬২%লৈ হ্ৰাস পাইছে। ২০২৪ চনত পুনৰ নৱীকৰণযোগ্য শক্তিয়ে বিশ্বৰ ৩০% বিদ্যুৎ উৎপাদন যোগান ধৰে, আৰু ২০৩০ চনত ইয়াৰ অংশ ৪৫%ৰো অধিক হ’ব বুলি অনুমান কৰা হৈছে।

পুনৰ নৱীকৰণযোগ্য শক্তিৰ ব্যৱহাৰৰ প্ৰধান উদ্দেশ্য হৈছে জীৱাশ্ম ইন্ধনৰ সেউজ গেছ নিৰ্গমন হ্ৰাস কৰি জীৱাশ্ম শক্তিৰ ফলত হোৱা জলবায়ু পৰিৱৰ্তন ৰোধ কৰা। সাধাৰণতে, পুনৰ নৱীকৰণযোগ্য উৎসে জীৱাশ্ম ইন্ধনৰ তুলনাত বহুত কম দূষণ সৃষ্টি কৰে। আন্তঃৰাষ্ট্ৰীয় শক্তি সংস্থা অনুসৰি, ২০৫০ চনত নেট শূন্য নিৰ্গমন লাভ কৰিবলৈ বিশ্বৰ ৯০% বিদ্যুৎ পুনৰ নৱীকৰণযোগ্য উৎসৰ পৰা আহিব লাগিব। ইয়াৰ উপৰিও, এই উৎসবোৰে বায়ু প্ৰদূষণো যথেষ্ট হ্ৰাস কৰে, যাৰ ফলত জনস্বাস্থ্য উন্নত হয়।

তথ্যসূত্ৰ

শ্ৰেণী:প্ৰযুক্তি
জুলী (২০০৪ চলচ্চিত্ৰ)

জুলী এন আৰ পাচিছিয়াৰ প্ৰযোজিত আৰু দীপক শিৱদাসানীৰ পৰিচালিত, ২০০৪ চনত মুক্তি পোৱা এখন ভাৰতীয় হিন্দী এৰোটিক ছবি। ছবিখনত অভিনয় কৰিছে নেহা ধুপিয়া, প্ৰিয়াংশু চেটাৰ্জী, যশ টংক, সঞ্জয় কাপুৰ আৰু অচিন্ত কৌৰে।

ইয়াৰ ছিকুৱেল জুলী ২ ছবিখনে দীপক শিৱদাসানীয়েও পৰিচালনা কৰিছে, য’ত ৰায় লক্ষ্মীয়ে অভিনয় কৰিছিল। আইনী সমস্যাৰ পিছত ২০১৭ চনৰ ২৪ নৱেম্বৰত মুক্তি পায়।

প্লট

গোৱাৰ ছোৱালী জুলিক (নেহা ধুপিয়া) যেতিয়া প্ৰেমিক নীলে (যশ টংক) এৰি দিয়ে, তেতিয়া তেওঁ মুম্বাইলৈ গুচি যায়। তাত তেওঁ বছ ৰোহনৰ (সঞ্জয় কাপুৰ) লগত অন্তৰংগ হৈ পৰে। প্ৰেমৰ ওপৰত বিশ্বাস হেৰুৱাই তেওঁ কল গাৰ্ল হোৱাৰ সিদ্ধান্ত লয়। কোটিপতি আৰু চহৰৰ অন্যতম যোগ্য বিবাহোপযোগ্য মিহিৰ শণ্ডিল্যৰ (প্ৰিয়াংশু চেটাৰ্জী) সৈতে হোৱা আকস্মিক সাক্ষাৎকাৰৰ ফলত তেওঁলোক ইজনে সিজনৰ প্ৰতি আকৰ্ষিত হয়। মিহিৰে তেওঁক বিয়াৰ প্ৰস্তাৱ দিয়ে। সকলো ঠিকেই আছে মাথোঁ মিহিৰ আৰু তেওঁৰ পৰিয়াল এই কথাটোৰ বিষয়ে অজ্ঞ যে জুলি এগৰাকী হাই প্ৰফাইল গণিকা। টিভিৰ এক সাক্ষাৎকাৰত মিহিৰে জুলিক তেওঁৰ জীৱনৰ ‘কোনোবা বিশেষ’ বুলি উল্লেখ কৰাত সকলো আচৰিত বয়। জুলি এতিয়া এক দ্বিধাগ্ৰস্থ; কেনেকৈ তেওঁ নিজৰ ভাবীস্বামীক তেওঁ জড়িত থকা সামাজিকভাৱে অগ্ৰাহ্য বৃত্তিৰ বিষয়ে কয়।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০০৪ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
পালোপা

পালোপা হ'ল পাপুয়া নিউ গিনি আৰু প্ৰব্ৰজনকাৰী অঞ্চলত এনে লোকৰ বাবে অ-হেটেৰ'নৰ্মেটিভ শব্দ হিচাপে ব্যৱহৃত শব্দ যিসকলক পশ্চিমীয়া নামকৰণত সমকামী, হিজড়া বা তৃতীয় লিংগৰ ভূমিকা থকা বুলি চিনাক্ত কৰিব পাৰি। এলজিবিটিকিউ + কৰ্মী ক্লিণ্ট উলিয়ে বৰ্ণনা কৰিছে যে পাপুয়া নিউ গিনিত বহুতে কেনেদৰে পশ্চিমীয়া পৰিভাষাক কলঙ্কিত কৰে আৰু যুক্তি দিছে‍ যে পালোপাৰ দৰে থলুৱা বৰ্ণনাক গ্ৰহণ আৰু অভিযোজিত কৰা উচিত। প্ৰশান্ত মহাসাগৰীয় অন্যান্য সম্প্ৰদায়ৰ পৰাও পৰিভাষা ধাৰ কৰা হৈছে, উদাহৰণস্বৰূপে টৰেছ ষ্ট্ৰেইট দ্বীপপুঞ্জৰ লোকৰ পৰা ‘ভগ্নী-ছোৱালী’ শব্দটো।

ব্যুৎপত্তি

এই বাক্যাংশ টোক পিচিনৰ পৰা আহিছে। খবৰ অনুসৰি ই গায়িকা জেনিফাৰ লোপেজৰ নামৰ সংকোচন৷

তথ্যসূত্ৰ

শ্ৰেণী:এলজিবিটি